Գրքի առաջին հատորում մտքեր կան պետության օրինական իշխանության տապալման և ամբողջ աշխարհում մահմեդական կրոնի տիրապետության հաստատման թեմայով։ Աղանդի առաջնորդը գրում է, թե իբր մահմեդական կրոնը, իր կարծիքով, «ուժի աղբյուր է, որն ընդունակ է ներգործելու պետությունների վրա և համաշխարհային տիրապետություն ապահովելու, հաղթելու աշխարհի երեսին գոյություն ունեցող բոլոր դոկտրիններին»։ Թուրք-ամերիկյան աղանդի առաջնորդի կարծիքով, Ղուրանի սուրահներից մեկը մահմեդականներին մատնանշում է հենց այդ «համաշխարհային տիրապետության» հասնելու «վսեմ» նպատակը։ Պետք է ասել, որ Գյուլենի կազմակերպությունում «ճշմարիտ իսլամ», «մահմեդական կրոն» ասելով հասկանում են հենց այդ աղանդի գաղափարախոսությունը, իսկ «ճշմարիտ մահմեդական» ասելով` այդ ուսմունքի հետևորդներին։